Bulldozer Film

Bulldozer Film er et uavhengig norsk produksjonsselskap for TV og film, opprettet i 2003 av regissør Christian Holm-Glad. Selskapet eies og drives av Christian Holm-Glad og Jo Røislien.

Musikkvideoer 

Selskapet har produsert en rekke musikkvideoer for både norske og internasjonale artister, blant annet Calvin Harris. , Madcon og Kaada  For sin film for Stavanger Symfoniorkester ble selskapet nominert til UK Music Video Awards.

TV-serier 

Bulldozer Film har produsert TV-serier for NRK, Discovery Channel og VGTV, primært med vitenskapelig innhold, og med flere av Norges mest profilerte vitenskapsformidlere som programledere, blant annet Med livet som innsats (NRK, 2016) med Andreas Wahl, Kampen om livet (NRK, 2017) og Jakten på verdens største tall (VGTV, 2013) med Jo Røislien, og Sushi og kjernekraft (VGTV, 2015) med Sunniva Rose. 

Med livet som innsats vant Gullruten for beste livsstilsprogram i 2016, ble nominert til Best Factual Entertainment Format av C21 Media i 2017 og har blitt solgt som format til en rekke land, blant annet Danmark, Sverige, Australia og USA. Kampen om livet har blitt solgt som readymade til Sverige og DR i Danmark. Jakten på verdens største tall har blitt vist på en rekke filmfestivaler i inn- og utland, og ble hedret med Webby Awards Honoree i 2015.

Annet 

Bulldozer Film er co-produsenter på den kommende danske eventyrfilmen Valhalla basert på den legendariske danske tegneserien med samme navn. 

Selskapet har kjøpt rettighetene til å filmatisere Bår Stenvik sin roman Informasjonen.

Referanser

Eksterne lenker 
 
 Facebook
 Calvin Harris - I'm Not Alone på YouTube
 Madcon - Beggin' på YouTube

Norske medieselskaper
Selskaper etablert i 2003